stanford-oval/wikipedia huggingface dataset:
Iso-Sämpiä
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Tuusjärven alueeseen (14.914) se kuuluu. Järven vedenpinnan korkeus on 83,6 metriä mpy.
Historiaa

Vuosina 1832–1839 toimitettiin järvellä järvenlasku.
Jänhijoki

| Jänhijoki |
| --- | --- |
 Jokioisten Museorautatien höyryvetoinen museojuna ylittää Jänhijoen rautatiesiltaa Jänhijoen kylän länsipuolella.
 Jänhijoki
 Koordinaatit: 60°52.158′N, 23°28.262′E 
Valtio:  Suomi
Maakunta:  Kanta-Häme
Kunta:  Jokioinen
Hallinto:  
 – Asutustyyppi:  kylä
Postinumero:  31620, 31630
Infobox OKVirheellinen NIMI-arvo: 
Jänhijoki on Jokioisten kunnan kylä. Se sijaitsee valtatien 2 läheisyydessä noin seitsemän kilometriä pohjoiseen Jokioisten kuntakeskuksesta, samannimisen joen pohjoisrannalla. Lähimmät muut kylät ovat Minkiön asema, joka kuuluu Kiipun kylään, Rehtijärvi joen eteläpuolella sekä Jänhijoen sisarkylä Latovainio. Jänhijoen kylien asukasluku oli vuoden 2000 tilastotietojen mukaan 1 057. Kuumassa, joka on Jänhijoen kylän osa, sijaitsee yksi Jokioisten kouluista, Kuuman koulu. Jänhijoella on sijainnut myös Jänhijoen kansakoulu ja Terävän kansakoulu, jotka molemmat on lakkautettu jo vuosikymmeniä sitten.
Alueella on ollut asutusta jo tuhansia vuosia sitten. Kirjallisissa lähteissä Jänhijoen kylä mainitaan jo 1500-luvun alussa.
Julija Tabakova

| Mitalit> Maa:   Venäjä.Naisten yleisurheilu. Olympialaiset  | Mitalit> Maa:   Venäjä.Naisten yleisurheilu. Olympialaiset  | Mitalit> Maa:   Venäjä.Naisten yleisurheilu. Olympialaiset  | Maa:   Venäjä> Naisten yleisurheilu. |
| --- | --- | --- | --- |
|  Hopeaa | Ateena 2004 | 4 × 100 m |  |
| MM-kilpailut  | MM-kilpailut  | MM-kilpailut  |  |
|  Pronssia | Pariisi 2003 | 4 × 100 m |  |
Julija Gennadijevna Tabakova (ven. Юлия Геннадиевна Табакова, s. 1. toukokuuta 1980) on venäläinen pikajuoksija.
Tabakova kilpaili 2002 sisäratojen EM-kisoissa, joissa hän karsiutui 60 metrin välierissä ajalla 7,30 ja 200 metrin juoksun välierissä ajalla 23,78. Myöhemmin samana vuonna hän karsiutui Münchenin EM-kisoissa 200 metrin välierissä ajalla 23,32, mutta oli mukana Venäjän joukkueessa, joka voitti 4 x 100 metrin viestijuoksussa EM-pronssia. Seuraavana vuonna hän voitti Venäjän mestaruuden 100 metrin juoksussa ja karsiutui Birminghamin sisäratojen MM-kisoissa 200 metrin välierissä. Pariisin ulkoratojen MM-kisoissa hän karsiutui 100 metrin välierissä ajalla 11,36, mutta oli mukana voittamassa pikaviestissä MM-pronssia. Vuonna 2004 Tabakova voitti Venäjän sisäratojen mestaruuden 60 metrillä. Samana vuonna hän oli Budapestin sisäratojen MM-kisoissa 60 metrillä seitsemäs ajalla 7,17. Ateenan olympialaisissa hän karsiutui 100 metrin välierissä ajalla 11,25, mutta saavutti pikaviestissä olympiahopeaa.
Ennätykset

100 metrin juoksu: 11,10 (2004)
200 metrin juoksu: 22,51 (2004)
Ir. D.F. Woudagemaal

| Ir>  D.F. Woudagemaal |
| --- | --- |

Maailmanperintökohde
Sijainti:  Lemmer  52°50′46″N, 5°40′49″E
Kriteerit:  I, II, IV
Tunnusnumero:  867
Valintahistoria
Valintavuosi:  1998
 Ir. D.F. Woudagemaal
ir. D.F. Woudagemaal (insinööri Woudan pumppuasema) on Alankomaissa sijaitseva maailman suurin käytössä olevista höyryvoimalla toimivista pumppuasemista. Sitä käytetään pumppaamaan tarpeeton vesi Friisinmaasta. Se on otettu käyttöön 7. lokakuuta 1920, jolloin kuningatar Vilhelmiina avasi pumppuaseman.
47 vuotta hiilikäyttöisinä olleet höyrykattilat muutettiin öljykäyttöisiksi vuonna 1967. Vuonna 1998 ir. D.F. Woudagemaal lisättiin UNESCOn maailmanperintöluetteloon.
Höyrykone
Julkisivu
Ilmakuva pumppuasemasta
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
Josh Duggar

Josh Duggar vuonna 2007
Joshua James "Josh" Duggar (s. 3. maaliskuuta 1988 Arkansas) on yhdysvaltalainen tositelevisiotähti, konservatiivinen aktivisti ja seksuaalirikollinen.
Tausta ja varhaiset vaiheet

Duggar syntyi Jim Bob ja Michelle Duggarin 19-lapsisen perheen vanhimpana lapsena. Itsenäisiin baptisteihin kuuluva perhe sai kansallista tunnettavuutta 2000-vuosikymmenen puolessavälissä. Sen katsottiin edustavan kristillistä kotikoulutusta harjoittavia piirejä, jotka tunnetaan suurista perheistä, perinteisestä pukeutumisesta ja Bill Gothardin opetusten seuraamisesta. Vuosina 2008–2015 Duggarien perhe oli TLC:n 19 Kids and Counting -sarjan keskiössä. Ohjelma esitteli suurperheen elämää keskittyen usein perheen hartaaseen uskoon.
Myöhemmät vaiheet

Vuonna 2015 In Touch -lehti julkaisi raportin, jossa paljastettiin Duggarin olleen tutkinnan kohteena neljän pikkusiskonsa ja alaikäisen lastenvahdin seksuaalisesta hyväksikäytöstä. Asiaa oli tutkittu vuonna 2006, mutta Duggaria ei ollut syytetty mistään rikoksesta. Asian tultua julki Duggar pahoitteli käytöstään, jonka luonnetta ei täsmentänyt. 19 Kids and Counting -sarja lopetettiin TLC:n päätöksestä syytösten noustua esiin. Duggar myös erosi tehtävistään Family Research Councilissa. Hyväksikäytöt Duggar oli tehnyt ollessaan 14–15-vuotias. Vuonna 2015 kaksi Duggarin siskoista kertoivat joutuneensa uhreiksi. Duggar oli kosketellut uhrejaan alusvaatteiden alta; yksi uhreista oli ollut vasta 5-vuotias ja joutunut hyväksikäytetyksi Raamatun tutkimisen aikana. Asia ei aikanaan ollut edennyt poliisille. Kirkolliset johtajat olivat puuttuneet asiaan lähettämällä Duggarin saarnaaja Bill Gothardin Institute in Basic Life Principlesin kautta arkansasilaiseen kasvatusohjelmaan. Isä Jim Bob Duggar oli kertomansa mukaan maininnut hyväksikäytöistä ystävälleen, joka toimi kirkonvanhimpana ja lisäksi lainvalvojana. Kyseinen kirkonvanhin ei käsitellyt asiaa ja joutui vuonna 2012 itse vankilaan lapsipornorikoksista.
Myöhemmin vuonna 2015 Duggarin nimi löydettiin käyttäjien joukosta Ashley Madison -pettämisseuranhakusivuston käyttäjätietojen vuotaessa. Duggar tunnusti pettämisen ja kertoi kärsivänsä salaisesta riippuvuudesta pornografiaan. Hän oli käynyt pettämisseuranhakusivustolla säännöllisesti ja kertoi hävenneensä kaksoiselämäänsä. Elokuussa 2015 hän meni kuusikuukautiseen kuntoutusohjelmaan uskonnolliseen hoitopaikkaan. Duggar on ollut vuodesta 2008 naimisissa Anna Duggarin (o.s. Keller) kanssa. Pariskunnalla on seitsemän lasta.
25. toukokuuta 2022 Duggar tuomittiin Arkansasin Fayettevillessa 12 vuoden ja seitsemän kuukauden vankeusrangaistukseen lapsipornon lataamisesta ja hallussapidosta työkoneellaan. Korkea uusimisriski huomioitiin tuomiota koventaneena seikkana. Lapsiporno oli löydetty tietokoneelta toukokuussa 2019. Yhden tutkijan mukaan kuvat olivat pahimpia hänen urallaan näkemiään. Kuvissa esitettiin jopa taaperoikäisten hyväksikäyttöä. Poliisi oli alun perin havainnut, että eräs tietokone jakoi lapsipornomateriaalia. Tietokone pystyttiin paikantamaan Duggarin omistamaan autokauppaan ja kuvien lataus kyettiin ajoittamaan hetkiin, joina Duggar itse oli ollut paikan päällä. Oikeudenkäynnissä Duggar kiisti syyllisyytensä ja puolustus esitti jonkun muun ladanneen materiaalin. Duggar valitti ratkaisusta ja vaati tuomarilta kuvien löytämiseen johtaneen etsinnän aikana esittämiensä kommenttien hylkäämistä todistusaineistona. Hän oli etsinnän aikana muun muassa kysynyt, oliko joku ladannut lapsipornoa. Liittovaltiollinen oikeusistuin kuitenkin piti aiemmin annetun tuomion voimassa.
19 Kids and Counting -ohjelmalle TLC-kanavalla aloitettu jatkosarja Counting On keskeytettiin vuonna 2021 edeltäjänsä tavoin Duggarin lapsipornosta kiinnijäämisen noustua julkisuuteen.
Install Creator

Install Creator ja Install Creator Pro ovat Clickteamin kehittämiä ohjelmia, joilla voidaan luoda omalle tuotteelle asennusohjelma. Pro-versiossa ei ole normaaliversion tapaan Clickteamin mainosta asennuksen lopussa.
Ohjelmalla tehtyjen asennuksien kieltä tai tyyliä voidaan muuttaa.
Julija Putintseva

| Julija Putintseva |
| --- | --- |

Henkilötiedot
Syntynyt: 7. tammikuuta 1995 (ikä 29)
Kansalaisuus:   Kazakstan (kesäkuu 2012–)  Venäjä (–kesäkuu 2012)
Tennispelaaja
Pituus:  163 cm
Paino:  59 kg
Kätisyys:  oikea
Palkintorahat:  8 226 923 USD
Kaksinpeli
Paras sijoitus:  27. (6.2.2017)
Voitot/tappiot:  425–323
Grand Slam -turnauksissa
Australian avoimet:  3. kierros (2016)
Ranskan avoimet:  puolivälierät (2016, 2018)
Wimbledon:  2. kierros (2015, 2016, 2018)
Yhdysvaltain avoimet:  2. kierros (2016, 2017)
Nelinpeli
Paras sijoitus:  90  (9. syyskuuta 2024)
Voitot/tappiot:  18–59
Aiheesta muualla
ITF
WTA
Julija Putintseva (s. 7. tammikuuta 1995 Moskova, Venäjä) on kazakstanilainen tennispelaaja. Parhaimmillaan hän on sijoittunut WTA:n maailmanlistalla kaksinpelissä sijalle 27 helmikuussa 2017. Hän on voittanut urallaan kuusi ITF-turnausta kaksinpelissä.
Putintseva vaihtoi kansalaisuuttaan toukokuussa 2012 Venäjästä Kazakstaniin.
Aiheesta muualla

Kuvia tai muita tiedostoja aiheesta Julija Putintseva Wikimedia Commonsissa
Julija Putintseva WTA:n sivuilla (englanniksi)
Julija Putintseva ITF:n sivuilla (englanniksi)
Ivan Mažuranić

| Ivan Mažuranić |
| --- | --- |
 Ivan Mažuranić
Henkilötiedot
Syntynyt: 1814
Kuollut: 1890 (75–76 vuotta)
Kansalaisuus:  Kroatia
Ammatti:  runoilija
Kirjailija
Äidinkieli: kroatia
Tuotannon kieli: kroatia
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Ivan Mažuranić (1814–1890) oli kroatialainen runoilija ja valtiomies. Hän oli 1873–1880 Kroatian baanina. Hän osallistui merkittävällä tavalla illyrialaiseen liikkeeseen ja on kirjoittanut eeppis-kansallisen runoelman Smrt Smail-Age-Čengići ('Smail-Aga-Čengićin kuolema', 1857), joka on eteläslaavilaisen kirjallisuuden merkittävimpiä runotuotteita. Mažuranić on myös onnistuneella tavalla täydentänyt Ivan Gundulićin eeposta Osman sepittämällä siihen kadonneitten tilalle kaksi viimeistä laulua ja julkaissut saksalais-kroatialaisen sanakirjan (1842).
Aiheesta muualla

Kuvia tai muita tiedostoja aiheesta Ivan Mažuranić Wikimedia Commonsissa
Isotöyhtöhaukka

| Isotöyhtöhaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat (Accipitridae)
Alaheimo::  Perninae
Suku::  Aviceda Töyhtöhaukat
Laji::  jerdoni
Kaksiosainen nimi
 Aviceda jerdoni  (Blyth, 1842) 
Alalajit
 Aviceda jerdoni borneensis (Bruggemann, 1876)  Aviceda jerdoni celebensis (Schlegel, 1873)  Aviceda jerdoni ceylonensis (Legge, 1876)  Aviceda jerdoni jerdoni (Blyth, 1842)  Aviceda jerdoni magnirostris (Kaup, 1847) 
Katso myös
   Isotöyhtöhaukka Wikispeciesissä   Isotöyhtöhaukka Commonsissa 
Infobox OKNimi-testi OKIUCN-testi OK: 
Isotöyhtöhaukka (Aviceda jerdoni) on haukkojen heimoon kuuluva päiväpetolintu. Sen esiintymisaluetta ovat Bangladesh, Brunei , Kambodža, Kiina, Intia, Indonesia, Laos, Malesia, Myanmar, Nepal, Filippiinit, Sri Lanka, Thaimaa ja Vietnam. Lisäksi Singaporessa sitä on tavattu vaelluslintuna ja alkuperältään tuntemattomana Bhutanissa.
A. j. leucopias
Aviceda jerdoni ceylonensis
Kannan suuruudeksi on vuonna 2009 arvioitu noin 670–6 700 aikuista yksilöä ja sen arvioidana olevan pienemässä elinalueiden tuhoutumisen vuoksi.
Sen elinpiiriä ovat viljelmät, metsät ja heinäarot 200–1 100 metrin korkeudessa.
Insomniac (Green Dayn albumi)

| Insomniac Green Day |
| --- | --- | --- |

Studioalbumin tiedot
 Äänitetty : Huhtikuu-kesäkuu 1995
 Julkaistu: 10. lokakuuta 1995
 Tuottaja(t): Rob Cavallo, Green Day
 Tyylilaji: Punk rock, Hardcore punk, Pop-punk
 Kesto: 32.49
 Levy-yhtiö: Reprise Records
Listasijoitukset
  1.
Green Dayn muut julkaisut
| Dookie 1994 | Insomniac 1995 | nimrod. 1997 |
Insomniac on Green Dayn neljäs studioalbumi vuodelta 1995. Albumin kappaleita ovat mm. "Brain Stew", "Stuck With Me" ja "Geek Stink Breath". Albumi on myynyt maailmanlaajuisesti yli 10 miljoonaa kappaletta ja yhdysvalloissa yli 4 miljoonaa kappaletta.
Kappaleet

Kaikki sanat Billie Joe Armstrong, ellei toisin mainita, kaikki sävellykset Green Day, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Armatage Shanks | 2.17 |  |  |  |  |  |  |  |
| 2. | Brat | 1.43 |  |  |  |  |  |  |  |
| 3. | Stuck with Me | 2.16 |  |  |  |  |  |  |  |
| 4. | Geek Stink Breath | 2.15 |  |  |  |  |  |  |  |
| 5. | No Pride | 2.19 |  |  |  |  |  |  |  |
| 6. | Bab's Uvula Who? | 2.08 |  |  |  |  |  |  |  |
| 7. | 86 | 2.47 |  |  |  |  |  |  |  |
| 8. | Panic Song (Sanat: Mike Dirnt ja Armstrong)  | 3.35 |  |  |  |  |  |  |  |
| 9. | Stuart and the Ave. | 2.03 |  |  |  |  |  |  |  |
| 10. | Brain Stew | 3.13 |  |  |  |  |  |  |  |
| 11. | Jaded | 1.30 |  |  |  |  |  |  |  |
| 12. | Westbound Sign | 2.12 |  |  |  |  |  |  |  |
| 13. | Tight Wad Hill | 2.01 |  |  |  |  |  |  |  |
| 14. | Walking Contradiction | 2.31 |  |  |  |  |  |  |  |
|  |  | 32.49 |  |  |  |  |  |  |  |
| Japanin bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 15. | I Wanna Be on T.V. (säv. Sam McBride ja Tom Flynn; alkuperäinen esitys Fang)  | 1.17 |  |  |  |  |  |  |  |
| Australian kiertue versio CD2 (Livekappaleet EP) |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Welcome to Paradise (live)  | 3.44 |  |  |  |  |  |  |  |
| 2. | One of My Lies (live)  | 2.19 |  |  |  |  |  |  |  |
| 3. | Chump (live)  | 2.59 |  |  |  |  |  |  |  |
| 4. | Longview (live)  | 3.59 |  |  |  |  |  |  |  |
| 5. | Burnout (live)  | 2.07 |  |  |  |  |  |  |  |
| 6. | 2,000 Light Years Away (live; säv. Green Day, Jesse Michaels, Pete Rypins, Dave "E.C." Henwood)  | 2.24 |  |  |  |  |  |  |  |
Kokoonpano

Billie Joe Armstrong - laulu, kitara
Mike Dirnt - basso, taustalaulu
Tré Cool - rummut, taustalaulu
John Lethemon

| John Lethemon> Henkilötiedot |
| --- | --- |
Syntynyt: 15. elokuuta 1996 (ikä 28) Northville, MI, Yhdysvallat
Kansalaisuus:   Yhdysvallat
Jääkiekkoilija
Lempinimi:  Johnny
Pelipaikka:  maalivahti
Hanska:  vasen
Pituus:  191 cm
Paino:  86 kg
Seura
Seura:  Lukko
Sarja:  SM-liiga
Pelinumero:  31
Pelaajaura
Pääsarjaura:  2024–
Aik. seurat:  Greenville Swamp Rabbits (ECHL) Ontario Reign (AHL) Grand Rapids Griffins (AHL) Toledo Walleye (ECHL)
John Lethemon (s. 15. elokuuta 1996 Northville, Michigan, Yhdysvallat) on yhdysvaltalainen jääkiekkomaalivahti, joka pelaa SM-liigajoukkue Rauman Lukossa.
Ura

Lethemon kasvoi ja vietti juniorivuotensa Michiganissa. Hän kävi high schoolin Farmington High Schoolissa. Chicago Steel varasi Lethemonin koko USHL:n varaustilaisuuden kuudentena pelaajana ja ensimmäisenä maalivahtina kesällä 2014. Hän siirtyi joukkueeseen kaudeksi 2014–2015. Kaudella 2015–2016 Lethemon toimi Steelin pääasiallisena vastuunkantajana.
Vuodet 2016–2020 Lethemon kävi Michiganin osavaltionyliopistoa. Kolmena jälkimmäisenä kautenaan hän pelasi suurimman osan joukkueensa otteluista. Senior-vuotensa 2019–2020 päätteeksi Lethemon valittiin B1G:n toiseen tähdistökentälliseen.
Marraskuussa 2020 Lethemon teki vuoden mittaisen sopimuksen ECHL-joukkue Greenville Swamp Rabbitsin kanssa. Hän pelasi koronaviruspandemian lyhentämällä kaudella 2020–2021 25 runkosarjaottelua torjuen 13 voittoa ja yhden nollapelin sekä neljä pudotuspeliottelua torjuen kaksi voittoa. Tammikuussa 2021 Lethemon teki loppukauden kattavan AHL-sopimuksen Ontario Reignin kanssa. Hän esiintyi joukkueen kokoonpanossa, mutta ei kuitenkaan saanut siellä peliaikaa. Lethemon pelasi loppukauden pääasiassa Swamp Rabbitsin vahvuudessa.
Heinäkuussa Lethemon teki Ontario Reignin AHL-joukkueen kanssa vuoden mittaisen jatkosopimuksen. Samana syksynä NHL-varaamaton Lethemon osallistui myös Los Angeles Kingsin harjoitusleirille. Hän pelasi kaudella 2021–2022 AHL:ssä kaksi runkosarjaottelua torjuen kaksi voittoa. Suurimman osan kaudestaan Lethemon pelasi kuitenkin Greenville Swamp Rabbitsin ECHL-joukkueessa.
Lethemon teki heinäkuussa 2022 vuoden mittaisen sopimuksen AHL-joukkue Grand Rapids Griffinsin kanssa. Hän osallistui samana syksynä myös Detroit Red Wingsin NHL-harjoitusleirille. Lethemon pelasi kaudella 2022–2023 AHL:ssä yhdeksän runkosarjaottelua, mutta suurimman osan kaudestaan hän pelasi kuitenkin ECHL-joukkue Toledo Walleyessa. Lethemon pelasi siellä runkosarjassa 26 ottelua torjuen 18 voittoa ja neljä nollapeliä. Hänet valittiin tammi-helmikuun 2023 vaihteessa ECHL:n viikon maalivahdiksi sekä helmikuun kuukauden maalivahdiksi. Pudotuspeleissä Lethemon pelasi seitsemän ottelua torjuen neljä voittoa. Hänet palkittiin kauden päätteeksi ECHL:n vuoden maalivahtina ja valittiin ensimmäiseen tähdistökentälliseen. Maaliskuussa 2023 Lethemon loppukauden kattavan ja kaksisuuntaisen NHL-sopimuksen Detroit Red Wingsin kanssa, kun Alex Nedeljkovic nostettiin loukkaantumisten vuoksi NHL:n puolelle.
Heinäkuussa 2023 Lethemon teki Detroit Red Wingsin kanssa vuoden mittaisen ja kaksisuuntaisen jatkosopimuksen. Syksyn harjoitusleirin päätteeksi seura asetti hänet siirtolistalle. Kun mikään toinen NHL-seura ei napannut Lethemonia vuorokauden kuluessa, hänet lähetettiin Toledo Walleyen ECHL-joukkueeseen, jossa Letheman pelasi suurimman osan kaudestaan. Hän pelasi kauden aikana myös yhdessä AHL-ottelussa Grand Rapids Griffinsin AHL-joukkueessa.
Kaudeksi 2024–2025 Lethemon siirtyi vuoden mittaisella sopimuksella SM-liigajoukkue Rauman Lukkoon. Hänelle antoi seurasta taustatietoja myös Lethemonin joukkuetoverina Toledo Walleyessa pelannut ja aiemmin Lukkoa edustanut hyökkääjä Josh Kestner.
Muuta

Lethemon on maininnut suosikkipelaajakseen Martin Jonesin.
Ivan Pelizzoli

| 0 | 1 | 2 |
| --- | --- | --- |

Henkilötiedot
Syntymäaika: 18. marraskuuta 1980 (ikä 43)
Syntymäpaikka: Bergamo, Italia
Pelipaikka: Maalivahti
Pituus: 194 senttimetriä
Seura
Seura:  Cagliari
Pelinumero: 25
Junioriseurat
1997–1999:  Atalanta BC
Seurat
| Vuodet | Seura | O (M) |
| 1998–1999 1999–2000 2000–2001 2001–2005 2005–2007 2007–2010 2009–2010 2010– |  Atalanta BC →  Triestina (laina)  Atalanta BC  AS Roma  Reggina Calcio  Lokomotiv Moskova →  AlbinoLeffe  Cagliari | 0 (0) 23 (0) 30 (0) 73 (0) 41 (0) 20 (0) 23 (0) |
Maajoukkue
| 2003–2004 |  Italia | 2 (0) |
 Seurajoukkueuran tilastot kattavat vain kansalliset sarjat, päivitetty 15. toukokuuta 2010.
| Mitalit> Maa:   Italia.Miesten jalkapallo. Olympialaiset  | Mitalit> Maa:   Italia.Miesten jalkapallo. Olympialaiset  | Mitalit> Maa:   Italia.Miesten jalkapallo. Olympialaiset  | Maa:   Italia> Miesten jalkapallo. |
| --- | --- | --- | --- |
|  Pronssia | Ateena 2004 | jalkapallo |  |
Ivan Pelizzoli (s. 18. marraskuuta 1980 Bergamo, Italia) on italialainen jalkapallomaalivahti. Hän pelaa Italian Serie B:n Padovassa.
Ura

Pelizzolin ura alkoi Atalantan juniorijoukkueessa, josta hänet nostettiin edustusjoukkueeseen kaudeksi 1998–1999. Hän kuitenkin pelasi ensimmäiset ottelunsa seuraavalla kaudella lainalla Triestinassa Serie C2:ssa B-lohkossa. Kausi meni Pelizzolin kannalta varsin hyvin sillä hänen päästettyjen maalien keskiarvo oli 1.04. Triestina sijoittui sarjassa kolmanneksi ja pääsi karsimaan nousua Serie C1:een. Pelizzoli kuitenkin palasi takaisin Atalantaan lainasopimuksen päätyttyä ja oli tarkoitus olla joukkueensa kolmosmaalivahti. Toisin kuitenkin kävi, kun ykkösmaalivahti Alberto Fontana loukkaantui kauden alussa ja kakkosmaalivahtina toiminut Davide Pinato loukkaantui joukkueen neljännessä ottelussa AC Milania vastaan. Tämän myötä Pelizzoli sai tilaisuutensa pelata ensimmäistä kertaa Serie A:ssa. Hänen otteensa olivat kauden aikana varsin vakuuttavia ettei Atalantan valmentaja Giovanni Vavassori peluuttanut loukkaantumistaan tervehtyneitä Alberto Fontanaa ja Davide Pinatoa. Atalanta pelasi myös varsin vakuuttavan kauden vuosiin Serie A:ssa sijoittumalla seitsemänneksi.
Hyvän kauden myötä AS Roman valmentaja Fabio Capello kiinnostui nuoresta lupauksesta, jonka myötä Pelizzoli siirtyi Atalantasta juuri Scudetton voittaneeseen Roomaan. Pelizzolin kausi Roomassa oli vaihteleva joutuen taistelemaan ykkösmaalivahdin roolista muun muassa Francesco Antoniolin kanssa, joka jätti seuran vuonna 2003. Pelizzoli voitti kuitenkin seuran kanssa Italian supercupin vuonna 2001. Lopulta Pelizzoli jätti AS Roman ja siirtyi kaudeksi 2005–2006 Regginaan, jossa hän ehti pelata kaksi kautta, kunnes venäläinen Lokomotiv Moskova osti maalivahdin itselleen 31. tammikuuta 2007 neljän vuoden sopimuksella. Pelizzolin peliaika on kuitenkin jäänyt vielä vähemmälle pelattuaan ensimmäisellä kaudella 12 ottelua. Peliajan vähyyden vuoksi hänet lainattiin italiaan Serie B:hen AlbinoLeffeen, jossa hän pelasi 23 ottelua. Kauden päätteeksi Pelizzoli jäi Italiaan ja siirtyi Cagliariin.
Saavutukset

Olympia-pronssi: 2004
Italian Super Cup: 2001
Aiheesta muualla

Pelizzolin profiili Lokomotiv Moskovan sivuilla[vanhentunut linkki] (englanniksi)
Transfermarkt[vanhentunut linkki] (saksaksi)
Weltfussball (saksaksi)
National Football Teams (englanniksi)
Italian joukkue – Kesäolympialaiset 2004
1 Amelia |
2 Chiellini |
3 Moretti |
4 Ferrari |
5 Bonera |
6 De Rossi |
7 Pinzi |
8 Palombo |
9 Gilardino |
10 Pirlo |
11 Sculli |
12 Gasbarroni |
13 Barzagli |
14 Bovo |
15 Donadel |
16 Del Nero |
17 Mesto |
18 Pelizzoli |
Valmentaja Gentile
Insomnia (EP)

| Insomnia Insomnia |
| --- | --- | --- |

EP-levyn tiedot
 Julkaistu: 1991
 Tyylilaji: thrash metal
 Kesto: 11.13
 Levy-yhtiö: Bad Vugum
Insomnian muut julkaisut
| Senseless Extermination 1989 | Insomnia 1990 |   |
Insomnia on samannimisen kiiminkiläisen thrash metal -yhtyeen vuonna 1991 julkaisema minialbumi. EP:n julkaisi alun perin oululainen levy-yhtiö Bad Vugum. EP:n kappaleet kertovat persianlahden sodasta, Jehovan todistajista ja unettomuudesta.
Kappaleet

Pledge of Allegiance – 3.09
Guys from the Watchtower – 2.57
Anti-Sleep Reaction – 3.30
Farewell to Bubbo – 1.37
Aiheesta muualla

Insomnia (EP) Discogsissa. (englanniksi)
Albumi Insomnia (EP) Encyclopaedia Metallum -sivustolla (englanniksi)
Jänessaari

| Jänessaari |
| --- | --- |
 Villa Ekman, Erik Bryggman 1933
 Kaupungin kartta, jossa Jänessaari korostettuna.  Turun kaupunginosat
Kaupunki:  Turku
Suuralue:  Hirvensalo-Kakskerta
Väkiluku:  37 (2015)
Jänessaari on Turun kaupunginosa Hirvensalon saaren luoteiskulmalla, Maanpään ja Pikisaaren välissä. 2010-luvun alkupuolen kuluessa Jänessaaren tilastoalueen asukasmäärä kasvoi 25:stä 37:ään.
Jänessaaren rakennuskanta koostuu lähinnä 1900-luvun alkupuolen pientaloista ja huviloista. Merkittäviä yksityisrakennuksia ovat Erik Bryggmanin suunnittelema Villa Ekman (1933)  Jänessaaressa on ollut myös neljä ratamestari Hugo Neumanin piirtämää lautarakenteista huvilaa 1800-luvun lopulta, joista kaksi on vielä olemassa. Rautatieinsinööri Axel M. Cronvallin omistama Villa Udden on huvimajoineen yhä jäljellä, joskin muunneltuna. Samoin on säilynyt tehtailija Edvard Åströmille piirretty, tornilla varustettu huvila korkealla rantakalliolla. 1950-luvulla on purettu aluksi Neumanin itsensä, myöhemmin kauppias C. G. Wahlströmin omistama huvila, joka tunnettiin ”Wahlströmin huvilana”.
Jänessaaren huvila-asutuksen lähellä sijaitsee Hirvensalon patteri, noin 60 metrin pituinen kivistä ladottu valli, joka on jäänne venäläisestä rannikkopatterista vuodelta 1854.
Jänessaaresta on löydetty Hirvensalon vanhin muinaislöytö, kivestä tehty tasataltta. Myös varhaisin dokumentti Hirvensalon asutuksesta on merkintä talokaupasta vuonna 1336 koskee ilmeisesti taloa Jänessaaressa. Silti ei voida sanoa, että Jänessaari olisi Hirvensalon ensimmäiseksi asutettu alue.